Un elev de 11 ani din SUA s-a sinucis în timpul orelor online.
Un elev de 11 ani s-a sinucis în timpul orelor online. Sora sa, elevă, a fost cea care l-a găsit în camera alăturată. Consilierii și psihologii stau la dispoziția colegilor băiatului.
Un elev de 11 ani s-a sinucis în timpul orelor online miercuri, transmite CBS Sacramento. Biroul Șerifului din San Joaquin a confirmat informația, spunând că băiatul se afla în timpul unei ore pe Zoom, cu microfonul și camera oprite când acesta s-a împușcat.Sora sa era tot în timpul orelor, într-o cameră alăturată, ea fiind cea ca l-a găsit pe băiat. Ea a alertat un vecin și profesorul de pe Zoom, care au ajutat-o să anunțe autoritățile.Poliția a fost alertată în jurul orei 11, aproape de prânz. La fața locului au identificat un băiat cu o rană la cap produsă prin împușcare, care avea încă semne vitale. A fost dus la spital, dar acolo a murit."Câteodată trecem prin anumite situații care ne provoacă emoții temporare, iar cu suportul familiei și a altor persoane pregătite pentru așa ceva, putem trece peste acele momente. Este tragic. Cu toții am fost afectați de eveniment", a spus Paul Warren, profesor pentru educație specială, care se ocupă de serviciile de sănătate mentală la școala din zonă.Consilierii și psihologii vor sta la dispoziția elevilor de la școala unde s-a întâmplat tragedia, aceștia continuând programul și orele, după cum a fost planificat.